Յուրի Շուքուրյան
Յուրի Հայկի Շուքուրյան (), տեխնիկական գիտությունների դոկտոր (1982), պրոֆեսոր (1987), ՀՀ ԳԱԱ ակադեմիկոս (1996, թղթակից անդամ՝ 1990)։ ՀՀ ԳԱԱ փոխնախագահ (1995-2005, 2006 թվականներից), ՀՀ ԳԱԱ նախագահության անդամ (1994)։

Կենսագրություն 
1963 թվականին ավարտել է Երևանի պոլիտեխնիկական ինստիտուտը։ 1971-1980 թվականներին Երևանի մաթեմատիկական մեքենաների ինստիտուտի էլեկտրոնային հաշվողական մեքենաների նախագծման ավտոմատացման բաժնի, 1980-1986 թվականներին՝ «Նաիրի» ընտանիքի և միասնական համակարգի էլեկտրոնային հաշվողական մեքենաների մաթեմատիկայի ապահովման բաժանմունքի վարիչ, 1986-2006 թվականներին՝ ՀՀ ԳԱԱ և Երևանի պետական համալսարանի Ինֆորմատիկայի և ավտոմատացման պրոբլեմների ինստիտուտի տնօրեն, 1995 թվականից՝ նաև ՀՀ ԳԱԱ փոխնախագահ, 1995-2002 թվականներին և 2005 թվականին, միաժամանակ՝ ֆիզմաթ և տեխնիկական գիտությունների բաժանմունքի ակադեմիական քարտուղար։

Հետազոտությունների բնագավառ 
Ավտոմատների տեսություն և կիրառություններ, հաշվարկների մոդելներ, ինֆորմացիոն տեխնոլոգիաներ, ԷՀՄ ավտոմատացված նախագծման համակարգեր։

Պարգևներ և կոչումներ 
 Սուրբ Մեսրոպ Մաշտոցի շքանշան։
 «Պատվո նշան» շքանշան։
 Հայաստանի Հանրապետության գիտության վաստակավոր գործիչ (2011)։

Աշխատություններ 
 Գիտական հաշվարկներ և մեծ տվյալներ.- Երևան։ Գիտություն, 2017 ;
 Математические вопросы автоматизации проектирования ЭВМ].- Ереван: Изд-во АН АрмССР, 1977.- 144 с. ;
 Математические вопросы кибернетики и вычислительной техники].- Ереван: Гитутюн, 2006 ։

Ծանոթագրություններ

Արտաքին հղումներ 
 Յուրի Շուքուրյանի կենսագրությունը ՀՀ ԳԱԱ կայքում

ՀՀ գիտության վաստակավոր գործիչներ
1940 ծնունդներ
Նոյեմբերի 5 ծնունդներ
Երևան քաղաքում ծնվածներ
ՀՀ ԳԱԱ ակադեմիկոսներ
ՀՀ ԳԱԱ թղթակից անդամներ
Հայ պրոֆեսորներ
Տեխնիկական գիտությունների դոկտորներ
ՀՊՃՀ շրջանավարտներ
Սուրբ Մեսրոպ Մաշտոցի շքանշանի ասպետներ